title: 2011/40/EÚ: Rozhodnutie Rady z  18. januára 2011 , ktorým sa vymenúva slovenský náhradník Výboru regiónov

text:
               22.1.2011

               SK

               Úradný vestník Európskej únie

               L 19/16

         ROZHODNUTIE RADY
   z 18. januára 2011,
   ktorým sa vymenúva slovenský náhradník Výboru regiónov
   (2011/40/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh slovenskej vlády,
   keďže:

               (1)

               Rada prijala 22. decembra 2009 a 18. januára 2010 rozhodnutia 2009/1014/EÚ a 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pána Pavla FREŠA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Juraj BLANÁR

      predseda Žilinského samosprávneho kraja.

   Článok 2
   Toto rozhodnutie nadobúda účinnosť dňom jeho prijatia.

      V Bruseli 18. januára 2011

            Za Radu

            predseda

         Gy. MATOLCSY

      (1)  Ú. v. EÚ L 348, 29.12.2009, s. 22, a Ú. v. EÚ L 12, 19.1.2010, s. 11.


title: 2005/569/: Rozhodnutie Komisie z 18. júla 2005, ktorým sa upravujú opravné koeficienty uplatniteľné od 1. augusta 2004, 1. septembra 2004, 1. októbra 2004, 1. novembra 2004, 1. decembra 2004 a 1. januára 2005 na odmeňovanie úradníkov, dočasných zamestnancov a zmluvných zamestnancov Európskych spoločenstiev pracujúcich v tretích krajinách, ako aj časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia (článok 33 ods. 4 Zmluvy o pristúpení desiatich nových členských štátov)

text:
               22.7.2005

               SK

               Úradný vestník Európskej únie

               L 190/29

      ROZHODNUTIE KOMISIE

   z 18. júla 2005,
   ktorým sa upravujú opravné koeficienty uplatniteľné od 1. augusta 2004, 1. septembra 2004, 1. októbra 2004, 1. novembra 2004, 1. decembra 2004 a 1. januára 2005 na odmeňovanie úradníkov, dočasných zamestnancov a zmluvných zamestnancov Európskych spoločenstiev pracujúcich v tretích krajinách, ako aj časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia (článok 33 ods. 4 Zmluvy o pristúpení desiatich nových členských štátov)
   (2005/569/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na služobný poriadok úradníkov Európskych spoločenstiev a podmienky zamestnania ostatných zamestnancov Spoločenstiev, ustanovených v nariadení Rady (EHS, Euratom, ESUO) č. 259/68 (1), najmä na druhý pododsek článku 13 jeho prílohy X,
   so zreteľom na Zmluvu o pristúpení desiatich nových členských štátov, najmä na jej článok 33 ods. 4,
   keďže:

               (1)

               Nariadením Rady (ES, Euratom) č. 257/2005 (2) sa stanovili na základe prvého pododseku článku 13 prílohy X k služobnému poriadku opravné koeficienty, ktoré sa uplatňujú od 1. júla 2004 na odmeny vyplácané v miestnej mene úradníkom, dočasným zamestnancom a zmluvným zamestnancom Európskych spoločenstiev v tretích krajinách, ako aj časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia.

               (2)

               V súlade s druhým pododsekom článku 13 prílohy X k služobnému poriadku je vhodné upraviť niektoré opravné koeficienty od 1. augusta 2004, 1. septembra 2004, 1. októbra 2004, 1. novembra 2004, 1. decembra 2004 a 1. januára 2005, keďže vzhľadom na štatistické údaje, ktoré vlastní Komisia, sa zmena životných nákladov, meraná podľa opravného koeficienta a zodpovedajúceho menového kurzu, ukázala pre niektoré tretie krajiny vyššia ako 5 % od ich posledného stanovenia alebo úpravy,

         ROZHODLA TAKTO:
   Jediný článok
   S účinnosťou od 1. augusta 2004, 1. septembra 2004, 1. októbra 2004, 1. novembra 2004, 1. decembra 2004 a 1. januára 2005 sa opravné koeficienty uplatniteľné na odmeny vyplácané v miestnej mene úradníkom, dočasným zamestnancom a zmluvným zamestnancom Európskych spoločenstiev pracujúcim v tretích krajinách, ako aj časti úradníkov, ktorí vykonávajú funkciu v desiatich nových členských štátoch najviac po dobu pätnástich mesiacov od pristúpenia, upravujú podľa prílohy.
   Menové kurzy použité na výpočet týchto odmien sú stanovené v súlade s pravidlami na vykonávanie finančného nariadenia a zodpovedajú dátumu uvedenému v prvom pododseku.

      V Bruseli 18. júla 2005

            Za Komisiu

         Benita FERRERO-WALDNER

            členka Komisie

      (1)  Ú. v. ES L 56, 4.3.1968, s. 1. Nariadenie naposledy zmenené a doplnené nariadením (ES, Euratom) č. 31/2005 (Ú. v. EÚ L 8, 12.1.2005, s. 1).

      (2)  Ú. v. EÚ L 46, 17.2.2005, s. 1.

      PRÍLOHA

                  Miesta určenia

                  Opravný koeficient august 2004

                  Žiadne

                  Miesta určenia

                  Opravný koeficient september 2004

                  Eritrea

                  45,5

                  Zimbabwe

                  55,0

                  Miesta určenia

                  Opravný koeficient október 2004

                  Gambia

                  39,4

                  Madagaskar

                  61,0

                  Zimbabwe

                  57,0

                  Miesta určenia

                  Opravný koeficient november 2004

                  Mauritánia

                  59,0

                  Sierra Leone

                  68,7

                  Miesta určenia

                  Opravný koeficient december 2004

                  Alžírsko

                  79,9

                  Kostarika

                  64,0

                  Miesta určenia

                  Opravný koeficient január 2005

                  Botswana

                  72,0

                  Kambodža

                  61,6

                  Džibutsko

                  89,5

                  Eritrea

                  47,0

                  Gambia

                  41,2

                  Gruzínsko

                  91,3

                  Ghana

                  64,9

                  Guatemala

                  68,9

                  Guinea

                  58,1

                  Jamajka

                  78,6

                  Kazachstan

                  100,8

                  Laos

                  66,4

                  Libanon

                  94,1

                  Madagaskar

                  65,3

                  Mali

                  95,4

                  Maurícius

                  69,6

                  Mauritánia

                  60,8

                  Nigéria

                  69,3

                  Rusko

                  104,4

                  Tanzánia

                  58,4

                  Čad

                  122,4

                  Ukrajina

                  91,3

                  Venezuela

                  63,3

                  Zimbabwe

                  56,4


title: (2014/185/EÚ): Rozhodnutie Rady z 11. februára 2014 o podpise Dohody medzi Európskou úniou a Švajčiarskou konfederáciou o dojednaní foriem jej účasti na činnosti Európskeho podporného úradu pre azyl v mene Únie

text:
               5.4.2014

               SK

               Úradný vestník Európskej únie

               L 102/1

         ROZHODNUTIE RADY
   z 11. februára 2014
   o podpise Dohody medzi Európskou úniou a Švajčiarskou konfederáciou o dojednaní foriem jej účasti na činnosti Európskeho podporného úradu pre azyl v mene Únie

      (2014/185/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, najmä na jej článok 74 a článok 78 ods. 1 a 2 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               V nariadení Európskeho parlamentu a Rady (EÚ) č. 439/2010 (1) sa v článku 49 ods. 1 stanovuje, že Európsky podporný úrad pre azyl je otvorený účasti Islandu, Lichtenštajnska, Nórska a Švajčiarska ako pozorovateľov. Okrem toho sa v uvedenom nariadení ustanovuje, že sa prijmú dojednania, v ktorých sa spresní najmä povaha, rozsah a spôsob účasti uvedených krajín na činnosti Európskeho podporného úradu pre azyl.

               (2)

               Dňa 27. januára 2012 Rada poverila Komisiu, aby začala rokovania o Dohode medzi Európskou úniou a Švajčiarskou konfederáciou o dojednaní foriem jej účasti na činnosti Európskeho podporného úradu pre azyl (ďalej len „dohoda“). Rokovania sa úspešne uzavreli parafovaním dohody 28. júna 2013.

               (3)

               Dohoda by sa mala podpísať.

               (4)

               Ako sa uvádza v odôvodnení 21 nariadenia (EÚ) č. 439/2010, Spojené kráľovstvo a Írsko sa zúčastňujú na prijatí uvedeného nariadenia a sú ním viazané. Preto by mali vykonať článok 49 ods. 1 nariadenia (EÚ) č. 439/2010 a zúčastniť sa tohto rozhodnutia. Spojené kráľovstvo a Írsko sa preto zúčastňujú tohto rozhodnutia.

               (5)

               Ako sa uvádza v odôvodnení 22 nariadenia (EÚ) č. 439/2010, Dánsko sa nezúčastňuje na prijatí uvedeného nariadenia a nie je ním viazané. Dánsko sa preto nezúčastňuje tohto rozhodnutia,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody medzi Európskou úniou a Švajčiarskou konfederáciou o dojednaní foriem jej účasti na činnosti Európskeho podporného úradu pre azyl, s výhradou uzavretia uvedenej dohody (2).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 11. februára 2014

            Za Radu

            predseda

         E. VENIZELOS

      (1)  Nariadenie Európskeho parlamentu a Rady (EÚ) č. 439/2010 z 19. mája 2010, ktorým sa zriaďuje Európsky podporný úrad pre azyl (Ú. v. EÚ L 132, 29.5.2010, s. 11).

      (2)  Text dohody sa uverejní spolu s rozhodnutím o jej uzavretí.


title: Rozhodnutie Rady 2005/428/SZBP zo 6. júna 2005, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu, a ktorým sa zrušuje rozhodnutie 2005/221/SZBP

text:
               8.6.2005

               SK

               Úradný vestník Európskej únie

               L 144/59

      ROZHODNUTIE RADY 2005/428/SZBP
   zo 6. júna 2005,
   ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu, a ktorým sa zrušuje rozhodnutie 2005/221/SZBP
   RADA EURÓPSKEJ ÚNIE,
   so zreteľom na nariadenie (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (1), a najmä na jeho článok 2 ods. 3,
   keďže:

               (1)

               Dňa 14. marca 2005 Rada prijala rozhodnutie 2005/221/SZBP, ktorým sa vykonáva článok 2 ods. 3 nariadenia (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu, a ktorým sa zrušuje rozhodnutie 2004/306/ES (2).

               (2)

               V dôsledku rozhodnutia z 2. mája 2005 prijatom Výborom pre sankcie Bezpečnostnej rady Organizácie Spojených národov, zriadeným na základe rezolúcie 1267(1999), bolo rozhodnuté prijať aktualizovaný zoznam osôb, skupín a subjektov, na ktorý sa vzťahuje nariadenie (ES) č. 2580/2001,

         ROZHODLA TAKTO:
   Článok 1
   Zoznam ustanovený v článku 2 ods. 3 nariadenia (ES) č. 2580/2001 znie:

               1.

               OSOBY

                           1.

                           ABOU, Rabah Naami (alias Naami Hamza; alias Mihoubi Faycal; alias Fellah Ahmed; alias Dafri Rèmi Lahdi), dátum narodenia: 1.2.1966, miesto narodenia: Alžír (Alžírsko), (člen al-Takfir a al-Hijra)

                           2.

                           ABOUD, Maisi (alias švajčiarsky Abderrahmane), dátum narodenia: 17.10.1964, miesto narodenia: Alžír (Alžírsko), (člen al-Takfir a al-Hijra)

                           3.

                           AL-MUGHASSIL, Ahmad Ibrahim (alias ABU OMRAN; alias AL-MUGHASSIL, Ahmed Ibrahim), dátum narodenia: 26.6.1967 miesto narodenia: Qatif-Bab al Shamal (Saudská Arábia); občan Saudskej Arábie

                           4.

                           AL-NASSER, Abdelkarim Hussein Mohamed, miesto narodenia: Al Ihsa, Saudská Arábia; občan Saudskej Arábie

                           5.

                           AL YACOUB, Ibrahim Salih Mohammed, dátum narodenia: 16.10.1966, miesto narodenia: Tarut (Saudská Arábia); občan Saudskej Arábie

                           6.

                           ARIOUA, Azzedine, dátum narodenia: 20.11.1960, miesto narodenia: Costantine (Alžírsko), (člen al-Takfir a al-Hijra)

                           7.

                           ARIOUA, Kamel (alias Lamine Kamel), dátum narodenia: 18.8.1969, miesto narodenia: Constantine (Alžírsko), (člen al-Takfir a al-Hijra)

                           8.

                           ASLI, Mohamed (alias Dahmane Mohamed), dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra)

                           9.

                           ASLI, Rabah, dátum narodenia: 13.5.1975, miesto narodenia: Ain Taya (Alžírsko), (člen al-Takfir a al-Hijra)

                           10.

                           ATWA, (alias BOUSLIM, Ammar Mansour; alias SALIM, Hassan Rostom), Libanon, dátum narodenia: 1960, miesto narodenia: Libanon; občan Libanonu

                           11.

                           DARIB, Noureddine (alias Carreto; alias Zitoun Mourad), dátum narodenia: 1.2.1972, miesto narodenia: Alžírsko, (člen al-Takfir a al-Hijra)

                           12.

                           DJABALI, Abderrahmane (alias Touil), dátum narodenia: 1.6.1970, miesto narodenia: Alžírsko, (člen al-Takfir a al-Hijra)

                           13.

                           EL-HOORIE, Ali Saed Bin Ali (alias AL-HOURI, Ali Saed Bin Ali; alias EL-HOURI, Ali Saed Bin Ali), dátum narodenia: 10.7.1965 alebo 11.7.1965, miesto narodenia: El Dibabiya, Saudská Arábia; občan Saudskej Arábie

                           14.

                           FAHAS, Sofiane Yacine, dátum narodenia: 10.9.1971, miesto narodenia: Alžír (Alžírsko), (člen al-Takfir a al-Hijra)

                           15.

                           IZZ-AL-DIN, Hasan (alias GARBAYA, Ahmed; alias SA-ID; alias SALWWAN, Samir), Libanon, dátum narodenia: 1963, miesto narodenia: Libanon, občan Libanonu

                           16.

                           LASSASSI, Saber (alias Mimiche), dátum narodenia: 30.11.1970, miesto narodenia: Constantine (Alžírsko) (člen al-Takfir a al-Hijra)

                           17.

                           MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), dátum narodenia: 14.4.1965 alebo 1.3.1964, miesto narodenia: Pakistan, číslo pasu: 488555

                           18.

                           MOKTARI, Fateh (alias Ferdi Omar) dátum narodenia: 26.12.1974, miesto narodenia: Hussein Dey (Alžírsko), (člen al-Takfir a al-Hijra)

                           19.

                           MUGHNIYAH, Imad Fa’iz (alias MUGHNIYAH, Imad Fayiz), starší spravodajský dôstojník hnutia HIZBALLAH, dátum narodenia: 7.12.1962, miesto narodenia: Tayr Dibba (Libanon), číslo pasu: 432298 (Libanon)

                           20.

                           NOUARA, Farid, dátum narodenia: 25.11.1973, miesto narodenia: Alžír (Alžírsko) (člen al-Takfir a al-Hijra)

                           21.

                           RESSOUS, Hoari (alias Hallasa Farid), dátum narodenia: 11.9.1968, miesto narodenia: Alžír (Alžírsko), (člen al-Takfir a al-Hijra)

                           22.

                           SEDKAOUI, Noureddine (alias Nounou), dátum narodenia: 23.6.1963, miesto narodenia: Alžír (Alžírsko), (člen al-Takfir a al-Hijra)

                           23.

                           SELMANI, Abdelghani (alias Gano), dátum narodenia: 14.6.1974, miesto narodenia: Alžír (Alžírsko), (člen al-Takfir a al-Hijra)

                           24.

                           SENOUCI, Sofiane, dátum narodenia: 15.4.1971, miesto narodenia: Hussein Dey (Alžírsko), (člen al-Takfir a al-Hijra)

                           25.

                           SISON, Jose Maria (alias Armando Liwanag, alias Joma, vedúci NPA), dátum narodenia: 8.2.1939, miesto narodenia: Cabugao, Filipíny

                           26.

                           TINGUALI, Mohammed (alias Mouh di Kouba), dátum narodenia: 21.4.1964, miesto narodenia: Blida (Alžírsko), (člen al-Takfir a al-Hijra)

               2.

               SKUPINY A SUBJEKTY

                           1.

                           Organizácia Abu Nidal (ANO), (alias Revolučná Rada Fatah, Arabské revolučné brigády, Čierny september a Revolučná organizácia moslimských socialistov)

                           2.

                           Brigáda mučeníkov Al Aqsa

                           3.

                           Al-Aqsa e.V.

                           4.

                           Al-Takfir a Al-Hijra

                           5.

                           Aum Shinrikyo (alias AUM, alias Najvyššia pravda Aum, alias Aleph)

                           6.

                           Babbar Khalsa

                           7.

                           Gama’a al-Islamiyya (Islamská skupina), (alias Al-Gama’a al-Islamiyya, IG)

                           8.

                           Islamský front veľkých východných bojovníkov (IBDA-C)

                           9.

                           Hamas (vrátane Hamas-Izz al-Din al-Qassem)

                           10.

                           Holy Land Foundation for Relief and Development (Nadácia Svätej zeme pre ochranu a rozvoj)

                           11.

                           International Sikh Youth Federation (ISYF)

                           12.

                           Kahane Chai (Kach)

                           13.

                           Strana kurdských pracujúcich (PKK), (alias KADEK; alias KONGRA-GEL)

                           14.

                           Organizácia Mujahedin-e Khalq (MEK alebo MKO) [okrem „Národnej rady odporu Iránu“ (NCRI)], (alias Národná oslobodzovacia armáda Iránu (NLA, militantné krídlo MEK), Mudžahedíni iránskeho ľudu (PMOI), Moslimská spoločnosť iránskych študentov)

                           15.

                           Národná oslobodzovacia armáda (Ejército de Liberación Nacional)

                           16.

                           New People’s Army (NPA), Filipíny, spojená s Jose Mariom C. Sisonom (alias Armando Liwanag, alias Joma, vedúci NPA)

                           17.

                           Front oslobodenia Palestíny (PLF)

                           18.

                           Palestínsky islamský džihád (PIJ)

                           19.

                           Ľudový front za oslobodenie Palestíny (PFLP)

                           20.

                           Ľudový front za oslobodenie Palestíny – Hlavné veliteľstvo (alias PFLP-Hlavné veliteľstvo)

                           21.

                           Revolučné ozbrojené sily Kolumbie (FARC)

                           22.

                           Revolučná ľudová oslobodzovacia armáda/front/strana (DHKP/C) (alias Devrimci Sol (Revolučná ľavica), Dev Sol)

                           23.

                           Svetlý chodník (SL) (Sendero Luminoso)

                           24.

                           Stichting Al Aqsa (alias Stichting Al Aqsa Nederland, alias Al Aqsa Nederland)

                           25.

                           Spojené sebaobranné sily/skupina Kolumbie (Autodefensas Unidas de Colombia -AUC)

         Článok 2
   Rozhodnutie 2005/221/SZBP sa týmto zrušuje.
   Článok 3
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho uverejnenia.

      V Luxemburgu 6. júna 2005

            Za Radu

            predseda

         J. KRECKÉ

      (1)  Ú. v. ES L 344, 28.12.2001, s. 70. Nariadenie zmenené a doplnené nariadením Komisie (ES) č. 745/2003 (Ú. v. EÚ L 106, 29.4.2003, s. 22).

      (2)  Ú. v. EÚ L 69, 16.3.2005, s. 64.


title: 2010/295/CFSP: Rozhodnutie Politického a bezpečnostného výboru PHM EÚ v Rafahu/1/2010 z  21. mája 2010 o predĺžení mandátu veliteľa pomocnej hraničnej misie Európskej únie na hraničnom priechode v Rafahu

text:
               22.5.2010

               SK

               Úradný vestník Európskej únie

               L 126/25

         ROZHODNUTIE POLITICKÉHO A BEZPEČNOSTNÉHO VÝBORU PHM EÚ v Rafahu/1/2010
   z 21. mája 2010
   o predĺžení mandátu veliteľa pomocnej hraničnej misie Európskej únie na hraničnom priechode v Rafahu
   (2010/295/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP z 12. decembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 2,
   keďže:

               (1)

               Podľa článku 10 ods. 2 jednotnej akcie 2005/889/SZBP Rada poverila Politický a bezpečnostný výbor (PBV) v súlade s článkom 38 zmluvy, aby prijal príslušné rozhodnutia na účely politickej kontroly a strategického riadenia misie PHM EÚ v Rafahu, vrátane rozhodnutia o vymenovaní veliteľa misie.

               (2)

               PBV 11. novembra 2008 rozhodnutím EUBAM RAFAH/1/2008 (2) vymenoval na základe návrhu generálneho tajomníka/vysokého predstaviteľa za veliteľa misie PHM EÚ v Rafahu pána Alaina FAUGERASA.

               (3)

               Vysoký predstaviteľ Únie pre zahraničné veci a bezpečnostnú politiku navrhol 20. mája 2010 PBV, aby pánovi Alainovi FAUGERASOVI predĺžil mandát veliteľa misie PHM EÚ v Rafahu do 24. mája 2011,

         PRIJAL TOTO ROZHODNUTIE:
   Článok 1
   Mandát pána Alaina FAUGERASA ako veliteľa pomocnej hraničnej misie Európskej únie na hraničnom priechode v Rafahu sa týmto predlžuje na obdobie od 25. novembra 2009 do 24. mája 2011.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 21. mája 2010

            Za Politický a bezpečnostný výbor

            predseda

         C. FERNÁNDEZ-ARIAS

      (1)  Ú. v. EÚ L 327, 14.12.2005, s. 28.

      (2)  Ú. v. EÚ L 306, 15.11.2008, s. 99.


title: 2007/602/ES: Rozhodnutie Komisie z  5. septembra 2007 , ktorým sa zriaďuje diskusná skupina strán zainteresovaných v oblasti zdravotníctva a ochrany spotrebiteľa

text:
               6.9.2007

               SK

               Úradný vestník Európskej únie

               L 234/13

      ROZHODNUTIE KOMISIE

   z 5. septembra 2007,
   ktorým sa zriaďuje diskusná skupina strán zainteresovaných v oblasti zdravotníctva a ochrany spotrebiteľa
   (2007/602/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Článkom 153 zmluvy sa Európskemu spoločenstvu ukladá úloha zabezpečiť vysokú úroveň ochrany spotrebiteľa, ako aj podporovať právo spotrebiteľov na informácie a na vytváranie združení na ochranu svojich záujmov. Okrem toho sa pri definovaní a implementácii iných politík a činností Spoločenstva majú zohľadniť požiadavky na ochranu spotrebiteľa.

               (2)

               Pred navrhovaním právnych predpisov by Komisia mala uskutočniť rozsiahle konzultácie v súlade s Protokolom (č. 30) o uplatňovaní zásad subsidiarity a proporcionality (1997) (1).

               (3)

               Komisia sa v Bielej knihe o európskom riadení (2) podujala posilniť kultúru konzultácií a dialógu v Spoločenstve.

               (4)

               V oznámení Komisie pod názvom Opatrenia nadväzujúce na zelenú knihu o Európskej iniciatíve za transparentnosť (3) sa uvádza snaha Komisie naďalej zvyšovať všeobecnú kvalitu svojich konzultácií.

               (5)

               Komisia môže potrebovať expertízu odborníkov v poradnom orgáne, aby využila ich rady na vylepšenie konzultačného procesu strán zainteresovaných v oblasti zdravotníctva a ochrany spotrebiteľa.

               (6)

               Z tohto dôvodu je potrebné zriadiť diskusnú skupinu strán zainteresovaných v oblasti zdravotníctva a ochrany spotrebiteľa a vymedziť jej úlohy a štruktúru.

               (7)

               Diskusná skupina zainteresovaných strán by sa mala s Komisiou podeliť o najlepšie postupy v konzultačnom procese a pomôcť jej lepšie prispôsobiť procesy zapojenia zainteresovaných strán ich potrebám v oblasti zdravotníctva a ochrany spotrebiteľa.

               (8)

               V diskusnej skupine zainteresovaných strán by mali byť vyvážene zastúpené zainteresované strany tak z oblasti priemyslu (federácie a jednotlivé spoločnosti), ako aj z mimovládnych organizácií, ktoré sa zaoberajú rozličnými oblasťami politiky patriacimi do pôsobnosti Generálneho riaditeľstva pre zdravie a ochranu spotrebiteľa.

               (9)

               Členovia diskusnej skupiny zainteresovaných strán by sa mali vymenúvať tak, aby boli zabezpečené čo najvyššie normy kvalifikácie, široký rozsah príslušných odborných znalostí a v súlade s týmito kritériami čo najširšie možné geografické rozmiestnenie v rámci Únie, ako aj vyvážené zastúpenie žien a mužov.

               (10)

               V tomto rozhodnutí by sa mali stanoviť pravidlá pre členov diskusnej skupiny zainteresovaných strán pri poskytovaní informácií. Takéto pravidlá by sa nemali dotýkať bezpečnostných pravidiel Komisie, ktoré sú uvedené v prílohe k rozhodnutiu Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (4).

               (11)

               Osobné údaje týkajúce sa členov diskusnej skupiny zainteresovaných strán by sa mali spracúvať v súlade s nariadením Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (5),

         ROZHODLA TAKTO:
   Článok 1
   Diskusná skupina zainteresovaných strán
   Týmto sa zriaďuje diskusná skupina zainteresovaných strán (ďalej len „skupina“) s účinnosťou od 10. októbra 2007.
   Článok 2
   Úloha
   1.   Komisia sa môže poradiť so skupinou o akýchkoľvek záležitostiach týkajúcich sa všeobecného zlepšenia konzultačného procesu zainteresovaných strán v oblasti zdravotníctva a ochrany spotrebiteľa.
   2.   Úlohou skupiny je:

               a)

               zvážiť otázku reprezentatívnosti zainteresovaných strán;

               b)

               rokovať o otázke asymetrií zainteresovaných strán a odporúčať Komisii možné konzultačné metódy, ktoré berú ohľad na kontext zainteresovaných strán a prispôsobujú sa mu;

               c)

               skúmať kritériá konzultácií, na ktoré je potrebný pružnejší a dlhší časový rámec (viac ako osem týždňov);

               d)

               zvážiť úlohu vnútroštátnych platforiem pri vytváraní kapacít mimovládnych organizácií z členských štátov, ktoré pristúpili k Spoločenstvu v rokoch 2004 a 2007, a zaoberať sa otázkou úlohy členských štátov pri zameriavaní sa na miestnu úroveň.

         3.   Predseda skupiny môže Komisii poradiť, ak je to žiaduce, aby so skupinou konzultovala osobitnú otázku.
   Článok 3
   Členstvo a menovanie
   1.   Komisia vymenuje členov skupiny (ďalej len „členov“) spomedzi odborníkov s kvalifikáciou v oblastiach uvedených v článku 2 ods. 2, ktorí zareagovali na výzvu na vyjadrenie záujmu.
   2.   Skupina má najviac 20 členov.
   3.   Členovia sa vymenúvajú osobne a radia Komisii nezávisle od vonkajších vplyvov.
   4.   Členovia skupiny sa vymenúvajú na štvorročné funkčné obdobie, ktoré nemožno obnoviť. Pri prvom vymenovaní (iba pri ňom) sa však polovica členov vymenuje na dvojročné funkčné obdobie, ktoré nemožno predĺžiť. Členovia vykonávajú svoju funkciu dovtedy, kým nebudú nahradení alebo im neuplynie funkčné obdobie.
   5.   Členov, ktorí už nie sú schopní efektívne prispievať k rokovaniam skupiny, ktorí sa vzdali funkcie alebo ktorí nedodržiavajú podmienky stanovené v odseku 3 tohto článku alebo v článku 287 zmluvy, možno na zvyšok ich funkčného obdobia nahradiť ich nástupcami.
   6.   Členovia vymenovaní na základe osobnej spôsobilosti podpíšu každoročne dokument, v ktorom sa zaväzujú konať vo verejnom záujme, a vyhlásenie, v ktorom uvedú, či existujú, alebo neexistujú akékoľvek záujmy, ktoré by mohli ovplyvniť ich objektívnosť.
   7.   Mená členov vymenovaných osobne sa zverejnia na internetovej stránke Generálneho riaditeľstva pre zdravie a ochranu spotrebiteľa. Mená členov sa zhromaždia, spracujú a uverejnia v súlade s nariadením (ES) č. 45/2001.
   Článok 4
   Spôsob činnosti
   1.   Skupine predsedá Komisia.
   2.   Po dohode s Komisiou sa môžu vytvoriť podskupiny s cieľom preskúmať osobitné otázky za podmienok stanovených skupinou. Takéto skupiny zaniknú hneď, ako splnia svoje mandáty.
   3.   Predseda môže v prípade, že je to užitočné a/alebo potrebné, požiadať odborníkov alebo pozorovateľov so špecifickými odbornými znalosťami v oblasti témy, ktorá je na rokovacom programe, aby sa zúčastnili na rokovaní skupiny alebo podskupiny.
   4.   Informácie získané účasťou na rokovaniach skupiny alebo podskupiny nemožno voľne šíriť, ak Komisia vyhlási, že sa týkajú dôverných otázok, bez toho, aby bola dotknutá príloha k rozhodnutiu 2001/844/ES, ESUO, Euratom.
   5.   Skupina a jej podskupiny sa obvykle stretávajú v priestoroch Komisie v súlade s postupmi a harmonogramom stanovenými Komisiou. Komisia zabezpečuje sekretárske služby. Na zasadnutiach skupiny a jej podskupín sa môžu zúčastniť aj iní úradníci Komisie, ktorí sa zaujímajú o otázky prerokúvané na zasadaniach.
   6.   Skupina prijíma svoj rokovací poriadok na základe štandardného rokovacieho poriadku skupiny odborníkov, ktorý prijala Komisia (6).
   7.   Komisia uverejní na internetovej stránke Generálneho riaditeľstva pre zdravie a ochranu spotrebiteľa všetky zhrnutia, závery, predbežné závery alebo pracovné dokumenty skupiny v pôvodnom jazyku príslušného dokumentu.
   Článok 5
   Výdavky na zasadnutia skupiny
   V súlade s ustanoveniami Komisie o náhrade externým odborníkom Komisia uhradí členom, odborníkom a pozorovateľom cestovné náklady a v prípade potreby náklady na stravu a ubytovanie vynaložené v súvislosti s činnosťou skupiny.
   Členom, odborníkom a pozorovateľom neprislúcha za poskytované služby odmena.
   Výdavky na zasadnutia sa uhrádzajú v rámci ročného rozpočtu, ktorý skupine pridelili príslušné útvary Komisie.

      V Bruseli 5. septembra 2007

            Za Komisiu

         Markos KYPRIANOU

            člen Komisie

      (1)  Ú. v. EÚ C 321 E, 29.12.2006, s. 308.

      (2)  KOM(2001) 428 v konečnom znení.

      (3)  KOM(2007) 127 v konečnom znení.

      (4)  Ú. v. ES L 317, 3.12.2001, s. 1. Rozhodnutie naposledy zmenené a doplnené rozhodnutím 2006/548/ES (Ú. v. EÚ L 215, 5.8.2006, s. 38).

      (5)  Ú. v. ES L 8, 12.1.2001, s. 1.

      (6)  SEK(2005) 1004, príloha III.


title: 2011/706/CFSP: Rozhodnutie Rady 2011/706/SZBP z  27. októbra 2011 , ktorým sa mení a dopĺňa rozhodnutie 2010/638/SZBP o reštriktívnych opatreniach voči Guinejskej republike

text:
               28.10.2011

               SK

               Úradný vestník Európskej únie

               L 281/28

         ROZHODNUTIE RADY 2011/706/SZBP
   z 27. októbra 2011,
   ktorým sa mení a dopĺňa rozhodnutie 2010/638/SZBP o reštriktívnych opatreniach voči Guinejskej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada prijala 25. októbra 2010 rozhodnutie 2010/638/SZBP (1), ktorým sa obnovujú do 27. októbra 2011 reštriktívne opatrenia voči Guinejskej republike a ktorým sa zrušuje spoločná pozícia 2009/788/SZBP (2).

               (2)

               Rada prijala 21. marca 2011 rozhodnutie 2011/169/SZBP (3), ktorým sa mení a dopĺňa rozhodnutie 2010/638/SZBP vzhľadom na politickú situáciu a na správu medzinárodnej vyšetrovacej komisie poverenej zistiť skutočnosti a okolnosti o udalostiach z 28. septembra 2009 v Guinei.

               (3)

               Na základe preskúmania rozhodnutia 2010/638/SZBP by sa tieto reštriktívne opatrenia mali predĺžiť do 27. októbra 2012.

               (4)

               Okrem toho je potrebné zmeniť a doplniť opatrenia ustanovené v rozhodnutí 2010/638/SZBP týkajúce sa vojenského vybavenia a vybavenia, ktoré by sa mohlo použiť na vnútornú represiu.

               (5)

               Rozhodnutie 2010/638/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2010/638/SZBP sa týmto mení a dopĺňa takto:

               1.

               V článku 2 sa odsek 1 nahrádza takto:
               „1.   Článok 1 sa nevzťahuje na:

                           a)

                           predaj, dodávky, prevod ani vývoz nesmrtiaceho vojenského vybavenia alebo vybavenia, ktoré by sa mohlo použiť na vnútornú represiu, určeného výhradne na humanitárne alebo ochranné účely alebo na programy Organizácie Spojených národov (OSN) a Únie zamerané na inštitucionálny rozvoj alebo na operácie krízového riadenia Únie a OSN;

                           b)

                           predaj, dodávky, prevod ani vývoz nesmrtiaceho vojenského vybavenia alebo nesmrtiaceho vybavenia, ktoré by sa mohlo použiť na vnútornú represiu, určeného výhradne na to, aby polícia a žandárske jednotky Guinejskej republiky pri udržiavaní verejného poriadku mohli používať len primeranú a úmernú silu;

                           c)

                           predaj, dodávky, prevod ani vývoz nebojových vozidiel, pri ktorých výrobe alebo vybavení sa použil materiál, ktorý poskytuje balistickú ochranu, a to výlučne na účely ochrany personálu Únie a jej členských štátov v Guinejskej republike;

                           d)

                           poskytovanie technickej pomoci, sprostredkovateľských služieb a iných služieb v súvislosti s položkami uvedenými pod písmenami a) až c) alebo programami a operáciami uvedenými pod písmenom a);

                           e)

                           poskytovanie finančných prostriedkov a finančnej pomoci v súvislosti s položkami uvedenými pod písmenami a) až c) alebo programami a operáciami uvedenými pod písmenom a)

                     pod podmienkou, že takýto vývoz a takúto pomoc vopred schválil dotknutý príslušný orgán.“

               2.

               V článku 8 sa odsek 2 sa nahrádza takto:
               „2.   Toto rozhodnutie sa uplatňuje do 27. októbra 2012. Podlieha stálej revízii. Podľa potreby sa môže obnoviť alebo zmeniť a doplniť, ak Rada dospeje k záveru, že sa jeho ciele nedosiahli.“

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 27. októbra 2011

            Za Radu

            predseda

         J. MILLER

      (1)  Ú. v. EÚ L 280, 26.10.2010, s. 10.

      (2)  Ú. v. EÚ L 281, 28.10.2009, s. 7.

      (3)  Ú. v. EÚ L 76, 22.3.2011, s. 59.


title: 2006/359/ES,Euratom: Rozhodnutie Rady z  15. mája 2006 , ktorým sa vymenúva nemecký člen Európskeho hospodárskeho a sociálneho výboru

text:
               20.5.2006

               SK

               Úradný vestník Európskej únie

               L 134/33

      ROZHODNUTIE RADY

   z 15. mája 2006,
   ktorým sa vymenúva nemecký člen Európskeho hospodárskeho a sociálneho výboru
   (2006/359/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2002/758/ES, Euratom zo 17. septembra 2002, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2002 do 20. septembra 2006 (1),
   so zreteľom na nomináciu predloženú nemeckou vládou,
   po získaní stanoviska Komisie,
   keďže sa v dôsledku odstúpenia Bernharda WELSCHKEHO uvoľnilo miesto nemeckého člena v uvedenom výbore,
   ROZHODLA TAKTO:
   Článok 1
   Dr. Ludolf von WARTENBERG sa vymenúva za člena Európskeho hospodárskeho a sociálneho výboru ako náhrada za Bernharda WELSCHKEHO na zvyšný čas jeho funkčného obdobia, ktoré trvá do 20. septembra 2006.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 15. mája 2006

            Za Radu

            predsedníčka

         U. PLASSNIK

      (1)  Ú. v. ES L 253, 21.9.2002, s. 9.


title: Rozhodnutie Rady 2005/890/SZBP z  12. decembra 2005 , ktorým sa vykonáva spoločná pozícia 2004/179/SZBP o reštriktívnych opatreniach proti vedeniu podnesterskej oblasti Moldavskej republiky

text:
               14.12.2005

               SK

               Úradný vestník Európskej únie

               L 327/33

      ROZHODNUTIE RADY 2005/890/SZBP
   z 12. decembra 2005,
   ktorým sa vykonáva spoločná pozícia 2004/179/SZBP o reštriktívnych opatreniach proti vedeniu podnesterskej oblasti Moldavskej republiky
   RADA EURÓPSKEJ ÚNIE,
   so zreteľom na spoločnú pozíciu 2004/179/SZBP (1), a najmä na jej článok 2 ods. 1 v spojení s článkom 23 ods. 2 Zmluvy o Európskej únii,
   keďže:

               (1)

               Rada 23. februára 2004 prijala spoločnú pozíciu 2004/179/SZBP.

               (2)

               Rada 26. augusta 2004 prijala spoločnú pozíciu 2004/622/SZBP, aby sa rozsah pôsobnosti reštriktívnych opatrení uložených spoločnou pozíciou 2004/179/SZBP rozšíril na osoby zodpovedné za prípravu a uskutočňovanie kampane zastrašovania a zatvárania moldavských škôl, ktoré vyučujú v latinke, v podnesterskej oblasti.

               (3)

               Rada 21. februára 2005 prijala spoločnú pozíciu 2005/147/SZBP, ktorou sa predlžuje a mení a dopĺňa spoločná pozícia 2004/179/SZBP (2).

               (4)

               Príloha II k spoločnej pozícii 2004/179/SZBP by sa mala zmeniť a doplniť vzhľadom na zlepšenie situácie v školách, ktoré vyučujú v latinke, v niektorých častiach podnesterskej oblasti,

         ROZHODLA TAKTO:
   Článok 1
   Príloha II k spoločnej pozícii 2004/179/SZBP sa nahrádza znením, ktoré je uvedené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 12. decembra 2005

            Za Radu

            predseda

         J. STRAW

      (1)  Ú. v. EÚ L 55, 24.2.2004, s. 68. Spoločná pozícia zmenená a doplnená spoločnou pozíciou 2004/622/SZBP (Ú. v. EÚ L 279, 28.8.2004, s. 47).

      (2)  Ú. v. EÚ L 49, 22.2.2005, s. 31.

      PRÍLOHA

            „PRÍLOHA II
            ZOZNAM OSÔB UVEDENÝCH V DRUHEJ ZARÁŽKE ČLÁNKU 1 ODS. 1

                        1.

                        PLATONOV, Jurij Michailovič,
                        známy ako Jury Platonov,
                        predseda mestskej správy mesta Rybnica,
                        narodený 16. januára 1948,
                        ruský pas č. 51 NO. 0527002
                        vydaný ruským veľvyslanectvom v Kišiňove 4. mája 2001.

                        2.

                        ČERBULENKO, Alla Viktorovna,
                        podpredsedníčka mestskej správy mesta Rybnica, zodpovedná za školstvo.“


title: Rozhodnutie Rady, ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2012

text:
               20.4.2012

               SK

               Úradný vestník Európskej únie

               C 116/1

         ROZHODNUTIE RADY,
   ktorým sa prijíma pozícia Rady k návrhu opravného rozpočtu Európskej únie č. 1 na rozpočtový rok 2012
   2012/C 116/01
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), naposledy zmenené a doplnené nariadením Rady a Európskeho parlamentu (EÚ, Euratom) č. 1081/2010 z 24. novembra 2010 (2), a najmä na jeho článok 37,
   keďže:

               —

               rozpočet Únie na rozpočtový rok 2012 bol s konečnou platnosťou prijatý 1. decembra 2011 (3),

               —

               Komisia 27. januára 2012 predložila návrh obsahujúci návrh opravného rozpočtu č. 1 k všeobecnému rozpočtu na rozpočtový rok 2012,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 1 na rozpočtový rok 2012 bola prijatá 26. marca 2012.
   Úplné znenie je k dispozícii na nahliadnutie alebo stiahnutie na webovej stránke Rady: http://www.consilium.europa.eu/

      V Bruseli 26. marca 2012

            Za Radu

            predseda

         N. WAMMEN

      (1)  Ú. v. ES L 248, 16.9.2002, s. 1, s korigendami v Ú. v. ES L 25, 30.1.2003, s. 43 a Ú. v. EÚ L 99, 14.4.2007, s. 18.

      (2)  Ú. v. EÚ L 311, 26.11.2010, s. 9.

      (3)  Ú. v. EÚ L 56, 29.2.2012, s. 1.


title: 2009/231/ES: Rozhodnutie Európskeho parlamentu z  22. apríla 2008 o absolutóriu za plnenie rozpočtu Eurojustu za rozpočtový rok 2006

text:
               31.3.2009

               SK

               Úradný vestník Európskej únie

               L 88/234

         ROZHODNUTIE EURÓPSKEHO PARLAMENTU
   z 22. apríla 2008
   o absolutóriu za plnenie rozpočtu Eurojustu za rozpočtový rok 2006
   (2009/231/ES)
   EURÓPSKY PARLAMENT,
   so zreteľom na konečnú účtovnú závierku Eurojustu za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky úradu Eurojust za rozpočtový rok 2006 spolu s odpoveďami úradu (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0129/2008),

               1.

               udeľuje administratívnemu riaditeľovi Eurojustu absolutórium za plnenie rozpočtu Eurojustu za rozpočtový rok 2006;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil administratívnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Harald RØMER

      (1)  Ú. v. EÚ C 261, 31.10.2007, s. 57.

      (2)  Ú. v. EÚ C 309, 19.12.2007, s. 111.

      (3)  Ú. v. ES L 248, 16.9.2002, s. 1.

      (4)  Ú. v. ES L 63, 6.3.2002, s. 1.

      (5)  Ú. v. ES L 357, 31.12.2002, s. 72.
    ---documentbreak---

               31.3.2009

               SK

               Úradný vestník Európskej únie

               L 88/235

         UZNESENIE EURÓPSKEHO PARLAMENTU
   z 22. apríla 2008
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2006
   EURÓPSKY PARLAMENT,
   so zreteľom na konečnú účtovnú závierku Eurojustu za rozpočtový rok 2006 (1),
   so zreteľom na správu Dvora audítorov o overení ročnej účtovnej závierky úradu Eurojust za rozpočtový rok 2006 spolu s odpoveďami úradu (2),
   so zreteľom na odporúčanie Rady z 12. februára 2008 (5843/2008 – C6-0084/2008),
   so zreteľom na Zmluvu o ES, a najmä na jej článok 276,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 rokovacieho poriadku a prílohu V k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0129/2008),

               A.

               keďže Dvor audítorov vyhlásil, že získal dostatočné záruky o tom, že účtovná závierka za rozpočtový rok 2006 poskytuje spoľahlivé informácie a že príslušné transakcie sú zákonné a správne;

               B.

               keďže 24. apríla 2007 Európsky parlament udelil administratívnemu riaditeľovi Eurojustu absolutórium za plnenie rozpočtu Eurojustu za rozpočtový rok 2005 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vyzval Eurojust, aby zlepšil prognózy prevádzkových výdavkov,

                           —

                           konštatoval, že v roku 2005 Eurojust ešte stále nemal svoje vnútorné finančné pravidlá (hoci podľa odpovedí Eurojustu bol text dohodnutý s Komisiou a kolégium ich prijalo 20. apríla 2006),

                           —

                           vyzval Eurojust, aby Európsky parlament informoval o prijatí štandardov vnútornej kontroly správnou radou,

                           —

                           vyzval Eurojust, aby Európskemu parlamentu predložil stručný opis akýchkoľvek zlepšení v kontrolných zoznamoch postupov obstarávania a náboru pracovníkov, a to včas pred udeľovaním absolutória za rok 2006;

         Všeobecné body, ktoré sa týkajú horizontálnych otázok agentúr EÚ a majú tak význam aj pre udeľovanie absolutória každej jednotlivej agentúre

               1.

               konštatuje, že rozpočty 24 agentúr a ostatných orgánov, ktorých audit vykonal Dvor audítorov, predstavovali spolu 1 080,5 milióna EUR v roku 2006 [pričom najvyšší rozpočet mala Európska agentúra pre obnovu, a to 271 miliónov EUR, a najmenší vo výške 5 miliónov EUR mala Európska policajná akadémia (CEPOL)];

               2.

               poukazuje na to, že zoznam vonkajších orgánov EÚ, ktoré podliehajú auditu a udeľovaniu absolutória, obsahuje nielen tradičné regulačné agentúry, ale aj výkonné agentúry zriadené na vykonávanie konkrétnych programov, a v blízkej budúcnosti sa rozšíri o spoločné podniky založené v rámci verejno-súkromných partnerstiev (spoločné technologické iniciatívy);

               3.

               v súvislosti s postupom v Európskom parlamente poznamenáva, že počet agentúr podliehajúcich udeľovaniu absolutória sa vyvíjal takto: rozpočtový rok 2000: 8; 2001: 10; 2002: 11; 2003: 14; 2004: 14; 2005: 16; 2006: 20 regulačných agentúr a 2 výkonné agentúry (okrem 2 agentúr, v ktorých vykonáva audit Dvor audítorov, ale podliehajú vnútornému postupu udeľovania absolutória);

               4.

               preto uzatvára, že audit/postup udeľovania absolutória sa stal ťažkopádny a neúmerný v porovnaní s pomernou veľkosťou rozpočtov agentúr/ostatných orgánov; poveruje príslušný výbor, aby dôkladne prehodnotil postup udeľovania absolutória v súvislosti s agentúrami a ostatnými orgánmi s cieľom navrhnúť jednoduchší a racionálnejší prístup vzhľadom na rastúci počet orgánov, z ktorých každý bude v nasledujúcich rokoch potrebovať osobitnú správu pre udelenie absolutória;

         Zásadné pripomienky

               5.

               požaduje, aby Komisia pred zriadením novej agentúry alebo reformou existujúcej agentúry poskytla jasné vysvetlenia v súvislosti s týmito otázkami: druh agentúry, ciele agentúry, vnútorná riadiaca štruktúra, produkty, služby, kľúčové operácie, cieľová skupina, zákazníci a zainteresované strany agentúry, formálny vzťah s vonkajšími aktérmi, rozpočtová zodpovednosť, finančné plánovanie, zamestnanci a personálna politika;

               6.

               požaduje, aby sa každá agentúra riadila ročnou výkonnostnou dohodou, ktorú vypracuje agentúra a príslušné generálne riaditeľstvo a ktorá by mala obsahovať hlavné ciele na nasledujúci rok, finančný rámec a jasné ukazovatele na meranie výkonnosti;

               7.

               požaduje, aby Dvor audítorov alebo iný nezávislý audítor pravidelne (a na základe ad hoc) kontroloval výkonnosť agentúr; domnieva sa, že kontrola by sa nemala obmedzovať iba na tradičné prvky finančného hospodárenia a riadneho využívania verejných financií, ale mala by sa zameriavať aj na účinnosť a efektivitu administratívy a mala by obsahovať hodnotenie finančného hospodárenia každej agentúry;

               8.

               zastáva názor, že v prípade agentúr, ktoré sústavne nadhodnocujú svoje rozpočtové potreby, by sa malo uskutočniť technické zníženie na základe voľných pracovných miest; domnieva sa, že v dlhodobom horizonte to povedie k nižším pripísaným príjmom pre agentúry, a tým aj k nižším administratívnym nákladom;

               9.

               konštatuje, že vážnym problémom je skutočnosť, že viacero agentúr je kritizovaných za nedodržiavanie pravidiel o verejnom obstarávaní, nariadenia o rozpočtových pravidlách, služobného poriadku a pod.; domnieva sa, že hlavným dôvodom je skutočnosť, že väčšina nariadení, aj nariadenie o rozpočtových pravidlách, je vypracovaných pre väčšie inštitúcie a že väčšina malých agentúr nemá kritickú veľkosť na to, aby sa vedela vyrovnať s týmito regulačnými požiadavkami; preto žiada Komisiu, aby hľadala urýchlené riešenie zvýšenia efektívnosti zoskupením administratívnych funkcií rôznych agentúr dohromady s cieľom dosiahnuť túto kritickú veľkosť (s prihliadnutím na nutné zmeny v základných právnych predpisoch upravujúcich činnosť agentúr a ich rozpočtovú nezávislosť) alebo rýchlo vypracovala osobitné pravidlá pre agentúry (najmä vykonávacie pravidlá pre agentúry), ktoré im umožnia dosiahnuť úplný súlad s požiadavkami;

               10.

               nalieha na Komisiu, aby pri zostavovaní predbežného návrhu rozpočtu prihliadala na výsledky plnenia rozpočtu jednotlivých agentúr v predchádzajúcich rokoch, a to najmä v roku n – 1, a v súlade s tým upravila rozpočet, ktorý príslušná agentúra žiada; vyzýva príslušný výbor, aby rešpektoval túto úpravu, a v prípade, že to neurobí Komisia, sám upravil príslušný rozpočet na realistickú úroveň zladením absorpčnej a implementačnej schopnosti príslušnej agentúry;

               11.

               pripomína svoje rozhodnutie o udelení absolutória za rozpočtový rok 2005, v ktorom vyzval Komisiu na predkladanie štúdie o pridanej hodnote každej jestvujúcej agentúry každých päť rokov; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť tejto agentúry alebo ju zrušili; konštatuje, že v roku 2007 Komisia nevykonala ani jedno hodnotenie; trvá na tom, že Komisia by mala predložiť najmenej päť takýchto hodnotení pred rozhodnutím o udelení absolutória za rozpočtový rok 2007 a začať s najstaršími agentúrami;

               12.

               domnieva sa, že odporúčania Dvora audítorov by sa mali vykonávať čo najskôr a že objem dotácií vyplácaných agentúram by sa mal zladiť s ich skutočnými finančnými potrebami; ďalej sa domnieva, že zmeny a doplnenia všeobecného nariadenia o rozpočtových pravidlách by sa mali začleniť do rámcového nariadenia o rozpočtových pravidlách agentúr a do ich rôznych špecifických nariadení o rozpočtových pravidlách;

               13.

               je znepokojený tým, že významný počet pracovníkov je zamestnaných na dobu určitú spôsobom, ktorý by mohol ohroziť kvalitu ich práce; žiada preto Komisiu o zlepšenie dozoru nad uplatňovaním služobného poriadku v agentúrach;

         Prezentácia oznamovaných údajov

               14.

               konštatuje, že neexistuje štandardný prístup agentúr týkajúci sa prezentácie ich činností v príslušnom rozpočtovom roku a ich účtovných závierok a správ o rozpočtovom a finančnom hospodárení a otázky, či by vyhlásenie o vierohodnosti mal vypracovať riaditeľ agentúry; poznamenáva, že nie všetky agentúry jasne rozlišujú medzi: a) prezentáciou činnosti agentúry verejnosti a b) technickým informovaním o rozpočtovom a finančnom hospodárení;

               15.

               konštatuje, že hoci v obvyklých pokynoch Komisie týkajúcich sa prípravy správ o činnosti sa výslovne nevyžaduje, aby agentúra vypracovala vyhlásenie o vierohodnosti, mnohí riaditelia jednako vypracovali takéto vyhlásenie za rok 2006, v jednom prípade vrátane dôležitej výhrady;

               16.

               pripomína odsek 25 svojho uznesenia z 12. apríla 2005 (7) obsahujúci výzvu riaditeľom agentúr, aby odteraz k výročným správam o činnosti, ktoré sa predkladajú spolu s finančnými údajmi a údajmi o hospodárení, pripájali vyhlásenie o vierohodnosti týkajúce sa zákonnosti a správnosti transakcií, podobné vyhláseniam, ktoré podpisujú generálni riaditelia Komisie;

               17.

               žiada Komisiu, aby podľa toho zmenila svoje obvyklé pokyny agentúram;

               18.

               ďalej navrhuje, aby Komisia spolupracovala s agentúrami na vytvorení harmonizovaného modelu, ktorý sa bude vzťahovať na všetky agentúry a iné orgány a ktorý bude jasne rozlišovať:

                           —

                           výročnú správu určenú pre široké publikum, ktorá sa týka operácií, činnosti a dosiahnutých výsledkov orgánu,

                           —

                           účtovné závierky a správu o plnení rozpočtu,

                           —

                           správu o činnosti, ktorá vychádza zo správ o činnosti predkladaných generálnymi riaditeľmi Komisie,

                           —

                           vyhlásenie o vierohodnosti podpísané riaditeľom orgánu spolu so všetkými výhradami alebo pripomienkami, v prípade ktorých sa domnieva, že je vhodné na ne upozorniť orgán, ktorý udeľuje absolutórium;

         Všeobecné zistenia Dvora audítorov

               19.

               berie na vedomie zistenie Dvora audítorov [výročná správa, odsek 10.29 (8)], že Komisia vypláca dotácie agentúram z rozpočtu Spoločenstva na základe odhadu potreby finančných prostriedkov, ktorý nie je dostatočne odôvodnený, a že to spolu s objemom prenesených rozpočtových prostriedkov vedie k tomu, že agentúry majú značne vysoké hotovostné zostatky; ďalej berie na vedomie odporúčanie Dvora audítorov, aby sa dotácie vyplácali agentúram v takej výške, ktorá je v súlade s ich skutočnou potrebou finančných prostriedkov;

               20.

               konštatuje, že na konci roka 2006 nebol účtovný systém ABAC zavedený v 14 agentúrach (výročná správa, poznámka pod čiarou k odseku 10.31);

               21.

               berie na vedomie poznámku Dvora audítorov (výročná správa, odsek 1.25) týkajúcu sa nákladov budúcich období na nevyčerpanú riadnu dovolenku, ktoré účtujú niektoré agentúry; zdôrazňuje, že Dvor audítorov vyslovil svoje vyhlásenie o vierohodnosti s výhradou v prípade troch agentúr [Európske stredisko pre rozvoj odborného vzdelávania (Cedefop), CEPOL a Európska železničná agentúra] za rozpočtový rok 2006 (2005: Cedefop, Európsky úrad pre bezpečnosť potravín, Európska agentúra pre obnovu);

         Vnútorný audit

               22.

               pripomína, že v súlade s článkom 185 ods. 3 nariadenia o rozpočtových pravidlách vnútorný audítor Komisie je aj vnútorným audítorom regulačných agentúr, ktoré dostávajú dotácie z rozpočtu EÚ; poukazuje na to, že vnútorný audítor predkladá správy správnej rade a riaditeľovi každej agentúry;

               23.

               upriamuje pozornosť na výhradu uvedenú vo výročnej správe o činnosti vnútorného audítora za rok 2006:
               „Vnútorný audítor Komisie nedokázal riadne plniť svoje povinnosti udelené článkom 185 nariadenia o rozpočtových pravidlách ako vnútorný audítor orgánov Spoločenstva z dôvodu nedostatočných personálnych zdrojov.“;

               24.

               berie však na vedomie pripomienku vnútorného audítora v jeho správe o činnosti za rok 2006, že od roku 2007 bude Komisia prideľovať dodatočné personálne zdroje útvaru vnútorného auditu (IAS) a všetky činné regulačné agentúry budú každoročne podliehať vnútornému auditu;

               25.

               berie na vedomie rastúci počet regulačných a výkonných agentúr a spoločných podnikov, v ktorých IAS musí vykonávať audit podľa článku 185 nariadenia o rozpočtových pravidlách; žiada Komisiu, aby informovala príslušný výbor Európskeho parlamentu, či personálne zdroje, ktoré bude mať IAS k dispozícii, budú v nasledujúcich rokoch stačiť na vykonávanie každoročného auditu všetkých týchto orgánov;

               26.

               poznamenáva, že v článku 72 ods. 5 nariadenia (ES, Euratom) č. 2343/2002 sa vyžaduje, aby každá agentúra každoročne predkladala orgánu, ktorý udeľuje absolutórium, a Komisii správu vypracovanú jej riaditeľom, v ktorej zhrnie počet a typ vnútorných auditov vykonaných vnútorným audítorom, navrhované odporúčania a opatrenia prijaté na základe týchto odporúčaní; žiada agentúry, aby uvádzali, či sa tak stalo, a ak áno, ako;

               27.

               s ohľadom na schopnosti vnútorného auditu, najmä vo vzťahu k malým agentúram, berie na vedomie návrh vnútorného audítora predložený príslušnému výboru Európskeho parlamentu 14. septembra 2006, podľa ktorého by malé agentúry mali mať povolenie na nákup služieb vnútorného auditu v súkromnom sektore;

         Hodnotenie agentúr

               28.

               pripomína spoločné stanovisko Európskeho parlamentu, Rady a Komisie (9) prerokované počas zmierovacieho konania pred Radou ECOFIN o rozpočte z 13. júla 2007, požadujúce: i) zoznam agentúr, ktoré Komisia mieni vyhodnotiť, a ii) zoznam už vyhodnotených agentúr spolu so súhrnom hlavných zistení;

         Disciplinárne konanie

               29.

               konštatuje, že jednotlivé agentúry majú pre svoju veľkosť ťažkosti s vytvorením disciplinárnych rád ad hoc zložených zo zamestnancov v primeranom pracovnom zaradení a že vyšetrovací a disciplinárny úrad Komisie (IDOC) nezodpovedá za agentúry; vyzýva agentúry, aby posúdili vytvorenie medziagentúrnej disciplinárnej rady;

         Návrh medziinštitucionálnej dohody

               30.

               pripomína návrh medziinštitucionálnej dohody o operačnom rámci pre európske regulačné agentúry, ktorý predložila Komisia [KOM(2005) 59], na základe ktorej by sa mohol vypracovať horizontálny rámec na vytváranie, štruktúru, fungovanie, hodnotenie a kontrolu európskych regulačných agentúr; konštatuje, že návrh predstavuje užitočnú iniciatívu v úsilí o racionalizáciu zriaďovania a prevádzky agentúr; berie na vedomie stanovisko Komisie v jej súhrnnej správe za rok 2006 [odsek 3.1, KOM(2007) 274], že hoci sa rokovania prerušili po uverejnení uvedeného návrhu, diskusie o podstate sa v Rade obnovili koncom roka 2006; vyjadruje poľutovanie nad tým, že nebolo možné dosiahnuť ďalší pokrok smerom k prijatiu;

               31.

               víta preto záväzok Komisie na predloženie oznámenia počas roka 2008 o budúcnosti regulačných agentúr;

         Samofinancované agentúry

               32.

               pripomína, že v prípade oboch agentúr, ktoré sa samofinancujú, udeľuje riaditeľovi absolutórium správna rada; konštatuje, že obe majú významné akumulované prebytky z príjmov z poplatkov prenesených z predchádzajúcich rokov:

                           —

                           prostriedky v hotovosti Úradu pre harmonizáciu vnútorného trhu a ich ekvivalenty: 281 miliónov EUR (10),

                           —

                           prostriedky v hotovosti Úradu Spoločenstva pre odrody rastlín a ich ekvivalenty: 18 miliónov EUR (11);

         Osobitné body

               33.

               berie na vedomie pripomienku Dvora audítorov uvedenú v jeho správe za rok 2006, ktorá uvádza, že podiel prenosov predstavoval v prípade administratívnych výdavkov 33 % a v prípade prevádzkových výdavkov 30 % a že sa konštatoval veľký počet presunov rozpočtových prostriedkov medzi rozpočtovými riadkami, v mnohých prípadoch s nedostatočnou podpornou dokumentáciou, takže rozpočtová zásada špecifikácie sa striktne nedodržala;

               34.

               ďalej berie na vedomie nálezy Dvora audítorov, podľa ktorých sa striktne nedodržali pravidlá verejného obstarávania a na monitorovanie majetku Eurojustu nebol zriadený a nepoužíval sa register stálych aktív uvádzajúci všetky aktíva a ich hodnotu; vyzýva Eurojust, aby dôsledne dodržiaval pravidlá verejného obstarávania, najmä pokiaľ ide o rámcové zmluvy;

               35.

               z účtov a správy o rozpočtovom a finančnom hospodárení berie na vedomie:

                           —

                           akumulovaný prebytok v výške 3,3 milióna EUR zo súvahy v celkovom objeme 7,3 milióna EUR,

                           —

                           prehodnotenie nájomného, ktoré platí Eurojust za svoje priestory, malo za následok vrátenie sumy 952 403 EUR za roky 2003 až 2005,

                           —

                           rezervný záväzok v odhadovanej sume 388 297 EUR na súdne konania pred Súdom pre verejnú službu,

                           —

                           vyhlásenie, že Eurojust prijal centralizovaný finančný tok a že všetkým účastníkom pracovného postupu boli doručené Usmernenia o finančných tokoch a povinnostiach oddelenosti v Eurojuste s cieľom informovať ich o zodpovednostiach spolu so zavedením kontrolných zoznamov a pravidelných kontrol ex post;

               36.

               napriek tomu je znepokojený informáciou, že v prípade transakcií v objeme nižšom ako 1 000 EUR je povoľujúci úradník finančným kontrolórom, čo je v rozpore so zásadou oddelenosti funkcií;

               37.

               vyjadruje znepokojenie v súvislosti s niektorými vyhláseniami uvedenými vo výročnej správe Eurojustu, ktoré sú významné z hľadiska boja proti podvodom:

                           —

                           Eurojust sa ešte stále nedomnieva, že sa v plnom rozsahu využívajú jeho kapacity,

                           —

                           počas roka 2006 bolo stále dosť možností na rozvoj vzťahu Eurojustu s úradom OLAF vrátane formálnej dohody o spolupráci,

                           —

                           sklamanie Eurojustu z toho, že jeho sídlo nemožno umiestniť spolu s Europolom v nových navrhovaných priestoroch v Haagu, takže sa premárnila príležitosť na úsporu nákladov a možnosť využitia synergií, ktoré by členským štátom vyplynuli zo zvýšenej efektívnosti oboch organizácií sídliacich na jednom mieste;

               38.

               berie na vedomie, že rozpočtové pravidlá Eurojustu boli dohodnuté s Komisiou v marci 2006 a kolégium ich prijalo 20. apríla 2006;

               39.

               berie na vedomie, že Eurojust očakáva obsadenie miesta vnútorného audítora v prvej polovici roka 2008.

      (1)  Ú. v. EÚ C 261, 31.10.2007, s. 57.

      (2)  Ú. v. EÚ C 309, 19.12.2007, s. 111.

      (3)  Ú. v. ES L 248, 16.9.2002, s. 1.

      (4)  Ú. v. ES L 63, 6.3.2002, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 187, 15.7.2008, s. 135.

      (7)  Uznesenie Európskeho parlamentu, ktoré obsahuje poznámky k rozhodnutiu o absolutóriu na plnenie rozpočtu administratívnemu riaditeľovi Eurojustu za rozpočtový rok 2003 (Ú. v. EÚ L 196, 27.7.2005, s. 108).

      (8)  Ú. v. EÚ C 273, 15.11.2007, s. 1.

      (9)  Dokument Rady DS 605/1/07 Rev1.

      (10)  Zdroj: Správa o overení ročnej účtovnej závierky Úradu pre harmonizáciu vnútorného trhu za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 141).

      (11)  Zdroj: Správa o overení ročnej účtovnej závierky Úradu Spoločenstva pre odrody rastlín za rozpočtový rok 2006 spolu s odpoveďami úradu (Ú. v. EÚ C 309, 19.12.2007, s. 135).


title: 2007/681/ES,Euratom: Rozhodnutie Rady a Komisie z  9. októbra 2007 o uzavretí Protokolu k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Moldavskou republikou na strane druhej o pristúpení Bulharskej republiky a Rumunska k DPS

text:
               25.10.2007

               SK

               Úradný vestník Európskej únie

               L 281/23

      ROZHODNUTIE RADY A KOMISIE

   z 9. októbra 2007
   o uzavretí Protokolu k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Moldavskou republikou na strane druhej o pristúpení Bulharskej republiky a Rumunska k DPS
   (2007/681/ES, Euratom)
   RADA EURÓPSKEJ ÚNIE A KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva, a najmä na jej článok 44 ods. 2, poslednú vetu článku 47 ods. 2, článok 55, článok 57 ods. 2, článok 71, článok 80 ods. 2, články 93, 94, 133 a 181a v spojení s druhou vetou článku 300 ods. 2 a prvým pododsekom článku 300 ods. 3,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
   so zreteľom na Akt o pristúpení Bulharska a Rumunska, a najmä na jeho článok 6 ods. 2,
   so zreteľom na návrh Komisie,
   so zreteľom na stanovisko Európskeho parlamentu,
   so zreteľom na súhlas Rady podľa článku 101 Zmluvy o založení Európskeho spoločenstva pre atómovú energiu,
   keďže:

               (1)

               Protokol k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Moldavskou republikou na strane druhej o pristúpení Bulharskej republiky a Rumunska k DPS (1), bol podpísaný v mene Európskeho spoločenstva a členských štátov 17. apríla 2007 v súlade s rozhodnutím Rady 2007/546/ES (2).

               (2)

               Do nadobudnutia jeho platnosti sa protokol predbežne vykonáva od 1. januára 2007.

               (3)

               Tento protokol by sa mal schváliť,

         ROZHODLI TAKTO:
   Článok 1
   Týmto sa v mene Európskeho spoločenstva, Európskeho spoločenstva pre atómovú energiu a členských štátov schvaľuje Protokol k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Moldavskou republikou na strane druhej o pristúpení Bulharskej republiky a Rumunska k DPS.
   Článok 2
   Predseda Rady vydá v mene Európskeho spoločenstva a jeho členských štátov oznámenie stanovené v článku 3 ods. 2 protokolu. Predseda Komisie zároveň vydá také oznámenie v mene Európskeho spoločenstva pre atómovú energiu.

      V Luxemburgu 9. októbra 2007.

            Za Komisiu

            predseda

         F. TEIXEIRA DOS SANTOS

            Za Radu

            predseda

         José Manuel BARROSO

      (1)  Ú. v. EÚ L 202, 3.8.2007, s. 21.

      (2)  Ú. v. EÚ L 202, 3.8.2007, s. 19.


Dôležité právne oznámenie

|

52007BP0118(02)

2. Rozhodnutie Európskeho parlamentu z 24. apríla 2007 o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2005 (C6-0392/2006 - 2006/2159(DEC))

Úradný vestník 074 E , 20/03/2008 S. 0215 - 0217

		2.Rozhodnutie Európskeho parlamentu z 24. apríla 2007 o účtovnej závierke Európskej agentúry pre bezpečnosť a ochranu zdravia pri práci za rozpočtový rok 2005 (C6-0392/2006 — 2006/2159(DEC))Európsky parlament,- so zreteľom na konečnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2005 [1],- so zreteľom na správu Dvora audítorov o overení konečnej ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2005 spolu s odpoveďami agentúry [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES, a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3], a najmä na jeho článok 185,- so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci [4], a najmä na jeho článok 14,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5], a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A6-0105/2007),1. berie na vedomie nasledujúce údaje v konečnej účtovnej závierke Európskej agentúry pre bezpečnosť a ochranu zdravia pri práci za rozpočtové roky 2004 a 2005:Zdroj: Údaje agentúry - v tejto tabuľke sú zhrnuté údaje, ktoré poskytla agentúra vo svojej účtovnej závierke.(v 1000 EUR) |Príjmy a výdavky za rozpočtové roky 2004 a 2005 || 2005 | 2004 |PríjmyDotácie Spoločenstva | 12209 | 9542 |Ostatné dotácie | 150 | 66 |Ostatné príjmy | 66 | 111 |Príjmy z programu PHARE | 340 | 121 |Príjmy spolu (a) | 12765 | 9840 |VýdavkyZamestnanci - hlava I rozpočtu— Platby | 3435 | 3379 |— Prenesené rozpočtové prostriedky | 75 | 60 |Administratívne výdavky - hlava II rozpočtu— Platby | 1052 | 966 |— Prenesené rozpočtové prostriedky | 331 | 248 |Prevádzkové výdavky - hlava III rozpočtu— Platby | 4589 | 2426 |— Prenesené rozpočtové prostriedky | 2213 | 2549 |Výdavky na program PHARE— Platby | 133 | 0 |— Prenesené rozpočtové prostriedky | 206 | 0 |Výdavky spolu (b) | 12035 | 9628 |Výsledok za rozpočtový rok (c = a - b) | 730 | 212 |Prenesené a zrušené rozpočtové prostriedky | 404 | 887 |Nepoužité sumy z predchádzajúceho rozpočtového roka na opätovné použitie | 0 | 0 |RO (PHARE II) nevyužité rozpočtové prostriedky | 0 | 144 |Platby na záväzky zrušené v roku 2002 | 0 | 0 |Kurzové rozdiely | 0 | 0 |Suma z programu PHARE, ktorú treba preplatiť Komisii | 0 | - 39 |Opravné položky | 24 | 3 |Výsledok rozpočtového roka pred ekonomickými úpravami (d) | 1158 | 1208 |Zostatok prenesený z predchádzajúceho rozpočtového roka | - 779 | -1987 |Akumulovaný výsledok pred ekonomickými úpravami (e) | 379 | - 779 |Príjmy rozpočtu, ktoré treba získať späť | | 0 |Ostatné príjmy, ktoré treba získať späť | | 0 |Prírastky stálych aktív | 171 | 57 |Odpisy | - 161 | - 174 |Zásoby | 0 | -6 |Vyradenie stálych aktív | 0 | - 91 |Odpisy | 0 | 88 |Rozličné výdavky | | - 34 |Kumulovaný výsledok za rozpočtový rok 2005 na preplatenie Európskej komisii | - 379 | |PHARE III - prijaté predbežné financovanie | - 206 | |Poskytnuté predbežné financovanie | - 314 | |Dlhodobé pohľadávky | 4 | |Úprava rozpočtových výdavkov | 1990 | |Úprava príjmov | - 806 | |Zrušenie realizovaných operácií | 1585 | |Vyplatené sumy prenesené na 2004-2005 | -2453 | |Ekonomické úpravy (f) | - 571 | - 161 |Zostatok z účtovného obdobia (e + f) | 587 | -940 |2. schvaľuje účtovnú závierku Európskej agentúry pre bezpečnosť a ochranu zdravia pri práci za rozpočtový rok 2005;3. poveruje svojho predsedu, aby postúpil toto rozhodnutie riaditeľovi Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 19.[2] Ú. v. EÚ C 312, 19.12.2006, s. 24.[3] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. ES L 216, 20.8.1994, s. 1. Nariadenie naposledy zmenené a doplnené nariadením Rady (ES) č. 1112/2005 (Ú. v. EÚ L 184, 15.7.2005, s. 5).[5] Ú. v. ES L 357, 31.12.2002, s. 72.--------------------------------------------------